শবর জনজাতি
শবর জনজাতি (এছাড়াও বলা হয় সবর জনজাতি এবং সাওরা) হল মুন্ডা উপজাতির আদিবাসী সম্প্রদায়, যারা প্রধানত ওড়িশা ঝড়খণ্ড ও পশ্চিমবঙ্গ রাজ্যে বাস করে। [ব্রিটিশ ভারত|ঔপনিবেশিক আমলে]], অপরাধী উপজাতি আইন ১৮৭১-এর অধীনে তাদের 'অপরাধী উপজাতি'গুলির মধ্যে একটি হিসাবে শ্রেণীবদ্ধ করা হয়েছিল। তার রেশ টেনে আধুনিক সময়েও তাদের ওপর সামাজিক কলঙ্ক আরোপ করা হয় এবং সমাজ থেকে বহিষ্কার করে তাদের "একঘরে" করে রাখা হয়। বিখ্যাত বাঙালি লেখক এবং সক্রিয় কর্মী মহাশ্বেতা দেবী এই বন্য আদিবাসীদের উন্নতি বিধানের জন্য সচেষ্ট ছিলেন। এরা অনেক প্রাচীন জনজাতি। ব্রিটিশ ঔপনিবেশিক আমলে চা বাগানের কাজের জন্য অনেক শবর পরিবার বাংলাদেশে চলে যাওয়ায়, সেখানেও শবরদের বাস দেখতে পাওয়া যায়।